Dies d’intensa activitat per a l’Associació Musical Amadeus
2025-07-24

Acaba el curs i es multipliquen els esdeveniments de les entitats culturals de Burjassot. Bon exemple és l’Associació Unión Musical Amadeus que té dos cites importants els dies 16 i 17 de juny.

En primer lloc, el diumenge 16 de juny, a les 12.00 hores, l’entitat oferirà un concert amb la seua orquestra juntament amb la de la Societat Juvenil d’Albal, dins del programa d’Intercanvis de la Federació de Societats Musicals de la Comunitat Valenciana. El concert tindrà lloc en la Sala d’actes del col·legi Joan XXIII, situat en el carrer d’Isabel La Catòlica, 46.

Un dia més tard, el dilluns 17 de juny i en el mateix punt de trobada, tindrà lloc el Festival de final de curs de l’alumnat de l’escola Amadeus. En este cas, l’actuació tindrà lloc a les 19.00 hores.

Des de l’entitat burjassotera animen a la ciutadania a gaudir d’estes dos cites musicals i a acompanyar a Amadeus en totes dues actuacions, mostrant així el seu suport a la música i a la cultura del municipi.